Selle arvuti  kõiksugu ühendusvõimalused on moodsad. Alustades HDMI liidesest digitaalselt HD videopildi edastmisel kuni CAT5 LAN pistiku puudumiseni.    Kui sul on kontoris või kodus mõne aasta vanune videoprojektor, mis veel ei toetanud HDMI sisendit, siis sul on tarvis Nokia Bookletile lisaadapterit.     Neil, kes mingitel usulistel põhjustel veel võrgukaablit sülearvuti internetti ühendamisel kasutavad, ka neil tuleks vaadata lisaadapteri  poole, mille saab ühest otsast pista USB pessa ning teisest otsast tavapärase võrgukaabliga ühendada. Tavapärase võrgukaabli pistik on juba nii suur, et see hästi ei mahkus arvuti õhukesse korpusesse. Neile kes palju mälukaartidega sehkendavad ning eelistavad SD kaarti fotokast välja võtta ja niiviisi pilte arvutisse laadida, siis neile on SD mälukaardi pesa olemas.    Lisaks WiFile ja Bluetoothile on natukene lisa elevust tekitav 3G mobiilse andmeside liides.   Pesa, kuhu saad pisata SIM kaardi ning kasutada internetti kõikjal  seal, kuhu enam WiFi ei ulatu. Praktiliselt selle arvutiga on internet kõikjal olemas, kus on vähegi mobiililevi. Üllatavalt ei ole Nokia panud kaasa eraldi tarkvara, mis tegeleks mobiilse andmesidemodemi abil ühenduse loomisega ning on lubanud Windowsil endal selle ülesande oma õlgadele võtta. Mobiilse interneti igapäevase kasutajana tunnen end vaid natukene ebakindlana, kuna mul puudub hea ülevaade sellest, kui palju ma päeva lõikes olen internetti tarbinud.  Eraldi USB 3G andmesidemodemitega tuli  tavaliselt modemitootja tarkvara kaasa, mis pidas arvet kasutatud megabaitide üle. Eks nüüdki sai eraldi tarkvara selleks paigaldatud, kuid mugavam oleks, kui Windows või Nokia poolt kaasa pandud tarkvara suudaks andmemahtude üle arvet pidada. Ei peaks ise netist vastavat tarkvara eraldi juurde otsima hakkama.  Lahe on see, et   kõik töötab märkamatult. Saad Windowsile öelda, et kui WiFit ei leia, siis kasuta 3G'd. Kasutaja ei pruugi teadagi, kas ta on WiFi võrgus või 3G võrgus. Iseenesest väga mugav.  Muidugi saab alati ka öelda, et ära mine 3G või WiFi võrku ilma kasutaja teadmata ning iga kord peab siis eraldi arvutile võrku ühenduseks luba andma.  Audio pistik on huvitav. Ei ole enam eraldi kõvaklapi pistikut ja selle kõrval mikrofoni oma. On üks 3,5mm pistik nagu telefoni handsfreel. Mikrofon ja kõrvaklapid toimivad ühest august. Arvutiga tuleb karbis kohe kaasa Nokia handsfree, mis on mõeldud just selle sülearvutiga kasutamiseks.